《秋怀酬仇仁近见寄》
宋代·连文凤

西风一夕送残蝉，老景情怀更惘然。
芦荻病中秋瑟瑟，家山梦裹路绵绵。
空城点滴寒沙雨，故国凄迷断础烟。
待得鹤归华表上，可堪人世又千年。

作者简介：福州三山人，字百正，号应山。宋末太学生，亦尝为官。宋亡入元，变姓名为罗公福，常与诸遗老结社吟诗。其诗清切流丽，入选月泉吟社为第一名。有《百正集》。